CELEX: C2006/086/30
Language: lt
Date: 2006-04-08 00:00:00
Title: Byla C-79/06  2006 m. vasario 10 d.  Europos Bendrijų Komisijos pareikštas ieškinys Prancūzijos Respublikai

8.4.2006   
            
            
               LT
            
            
               Europos Sąjungos oficialusis leidinys
            
            
               C 86/16
            
         2006 m. vasario 10 d. Europos Bendrijų Komisijos pareikštas ieškinys Prancūzijos Respublikai
   (Byla C-79/06)
   (2006/C 86/30)
   Proceso kalba: prancūzų
   2006 m. vasario 10 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos M. Heller, nurodžiusios adresą dokumentams įteikti Liuksemburge, ieškinys Prancūzijos Respublikai.
   Europos Bendrijų Komisija Teisingumo Teismo prašo:
   
               1.
            
            
               Pripažinti, kad nesiimdama priemonių vykdyti 2003 m. lapkričio 27 d. Teisingumo Teismo sprendimą byloje C-429/01 (1) dėl neteisingo ir nepakankamo Direktyvos 90/219/EEB (2) įgyvendinimo, Prancūzijos Respublika neįvykdė įsipareigojimų pagal Europos Bendrijos steigimo sutarties 228 straipsnio 1 dalį.
            
         
               2.
            
            
               Nurodyti Prancūzijos Respublikai mokėti Europos Bendrijų Komisijai į Europos Bendrijos nuosavų lėšų sąskaitą 168 000 eurų dydžio baudą už kiekvieną uždelstą sprendimo byloje C-429/01 vykdymo dieną nuo sprendimo šioje byloje priėmimo dienos iki sprendimo byloje C-429/01 įvykdymo dienos.
            
         
               3.
            
            
               Priteisti iš Prancūzijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Prancūzijos Respublika iš karto po Teisingumo Teismo sprendimo priėmimo turėjo pradėti reikalingą įstatymų leidybos procedūrą ir priimti atitinkamus Direktyvą 90/219/EEB įgyvendinančius pakeitimus.
   Jau 14 metų ar netgi atitinkamai dešimt metų ir septynerius metus po įgyvendinimo termino pabaigos ir daugiau nei dvejus metus po Teisingumo Teismo sprendimo pripažįstančio valstybės įsipareigojimų neįvykdymą priėmimo, reikalingi įstatymų ir kitų teisės aktų pakeitimai vis dar nėra priimti.
   
      (1)  Rink. 2003, p. I-14355.
   
      (2)  1990 m. balandžio 23 d. Tarybos direktyva 90/219/EEB dėl riboto genetiškai modifikuotų mikroorganizmų (GMMO) naudojimo, OL L 117, p. 1.